එරන්දි ජයවර්ධන පුදුමයට පත්වුණා ඇය සඳුදා දහවල් ඇගේ නිවසේ සීනුව නාද වූ විට දොර විවෘත කළාම. පැමිණ සිටියේ ඇගේ foster home placement agent වන සිතාරායි.

"සිතාරා? කොහොමද ඔයාට? මම හිතුවේ ඔයා ආයි එන්න තියෙන්නේ බ්‍රහස්පතින්දා කියලා. මොකක්ද ප්‍රශ්නේ? තව මොනවා හරි පරීක්ෂා කරන්න තියෙනවද?"

"අනේ නෑ මැඩම්, මේක home inspection visit එකක් නෙමේ. අපි ඒක complete කරලා ඉවරයි, මැඩම්ගේ ගෙදර ප්‍රශ්නයක් නැහැ. ඔක්කොම හොඳයි"

එරන්දි සැනසුම් සුසුමක් හෙළුවා. ඇය දැනන් හිටියා ඇය ඒ test එක ඉහළින්ම pass වන බව. ඒත් ඉතින් කියන්න බෑනේ.
සිතාරා කියන්නේ තරුණ පියකරු ගැහැණු ළමයෙක්. ඇය එරන්දිගේ නිවස පරීක්ෂා කරන්න ආපු තරමක් දැඩි අදහස් තියෙන පරීක්ෂකවරයාට හැකිතාක් එහි සුදුසුබව පෙන්වන්න උත්සහ කළා.

"ඔහ්! ඒක කොච්චර හොඳද. එන්න ඇතුළට" එරන්දි පැවසුවේ දොර සම්පූර්ණයෙන්ම විවෘත කර පසෙකට වෙමිනි. ඇය තවමත් සිතාරා පැමිණීම පිළිබඳ කුතුහලයෙන් සිටියේ.

සිතාරා ඇතුළට පැමිණියා. "මම මේ ළඟට ආපු ගමන්. කොහොමත් මැඩම්ව හම්බෙන්න වුවමනාවෙන් මම හිටියේ. මට හොඳ ආරංචියකුයි නරක ආරංචියකුයි දෙකක් තියෙනවා. මං හිතනවා මැඩම් හොඳ ආරංචියට කැමති වෙයි කියලා"

එරන්දි විමතියට පත්ව බලා සිටියා.

"මං දන්නවා මැඩම් හිටියේ හෙට භාග්‍යා දුවව ගෙදර එක්කන් එන්න කියලා" සිතාරා කියන්න ගත්තා. "ඒත් ඒක කරන්න වෙන්නේ නෑ"

"ඔහ්?" එරන්දි ඇසුවේ පුදුමයෙන් මෙන්ම දුකෙන් යුතුවයි. ඇය මේ වනවිට ඇය අරන් හදාගන්න නියමිතව සිටි 14 හැවිරිදි භාග්‍යා කියන ගැහැණු ළමයාට ගැළපෙන පරිදි හරිම ලස්සන කාමරයක් සූදානම් කර තිබුණා.

එරන්දි කලින් ඇයව හමුවී තිබුණා. ඇය හරිම ප්‍රියජනක නමුත් ඉතා ලැජ්ජාශීලී ගැහැණු දරුවෙක්. එරන්දිත් කැමැත්තෙන් හිටියේ ඒ වගේ දරුවෙකුටයි. ඇය මේ වෙද්දී පිරිමි දරුවන් තිදෙනෙකුව උස් මහත් කර තිබුණා. ඔවුන් තිදෙනාම මේ වෙද්දි විවාහ වී, ජීවිතය සාර්ථක කරගත් පුද්ගලයින්.

"භාග්‍යාගේ අම්මා පුනරුත්ථාපනය සම්පූර්ණ කරලා ඇවිත් ඉන්නේ. දැන් එයාට එයාගේ දුවව ආයිමත් ඕනලු" සිතාරා පැහැදිලි කළා.

"ඉතින්, භාග්‍යා දැන්මම එයාගේ අම්මා ළඟට යවනවද?"

"නෑ නෑ. අපිට තාම අවධානමක් ගන්න බෑ" සිතාරා කිව්වා. "ඒත් අපි හිතුවා භාග්‍යාව වෙන තැනකට යවන එක හරි නෑ කියලා, එයාට ටික කාලයයි නම් එහෙ ඉන්න වෙන්නේ. එයාට ආයිමත් අම්මා ළඟට යන්න වෙනවනේ. ඉතින් එයා දැනට ඉන්න තැනම ඉන්න එක හොඳයි එයාගේ අම්මා එයාව ගන්න ලෑස්ති වෙනකම්"

එරන්දි සුසුමක් හෙළුවා. "ඔව් ඒක හොඳයි. ඒත් මං ඒ දරුවට මාර කැමැත්තෙන් හිටියේ. හරිම sweet girl කෙනෙක්"

"මං දන්නවා මැඩම්. ඒත් අපිට මේ වෙලාවේ තව කිසිම ගැහැණු ළමයෙක් නෑ අරන් හදාගන්න දෙන්න පුළුවන්"

"අනේ, මම ගොඩක් බලාපොරොත්තු තියාගෙන හිටියේ දරුවෙක්ව හදාගන්න" එරන්දි කිව්වේ දෑසේ කඳුළු පුරවගෙන.

"ඒක තමයි නරක ආරංචිය. දැන් මම කියන්නම් හොඳ ආරංචිය. අපිට තාමත් දරුවෙක් ඉන්නවා ඔයාට දෙන්න. භාග්‍යා වගේම අවුරුදු 14 ඔයාගේ ආදරේ ඕනි වන පිරිමි ළමයෙක්"

"පිරිමි ළමයෙක්? ඒත් පිරිමි ළමයෙක්ට නෙමේ ලෑස්තිවුණේ. Room එක... මං ගත්ත හැමදේම ගත්තේ භාග්‍යාට ගැළපෙන විදිහට. ගැහැණු ළමයෙක්ට ගැළපෙන විදිහට"

"මං දන්නවා ඔයාට ඕනි ගෑනු ළමයෙක් කියලා මැඩම්" සිතාරා පැවසුවා. "මෙයා ගොඩක් විශේෂ පිරිමි ළමයෙක්. එයාගේ නම සනුක. ඔයා බලන්නකෝ, ඔයාට මෙච්චර කාලෙකට හම්බවෙලා තියෙන sweetම boy එයා වෙයි. හරිම ලැජ්ජකාරයෙක්. මට විශ්වාසයි ඔයා එයාට කැමති වෙයි. මට ඒක නිකම් හිතෙනවා. ඔයා එයාව meet වුණු ගමන්ම භාග්‍යාට කැමති වුණා වගේම කැමති වෙයි"

සිතාරා සනුක ගැන විස්තර කරද්දි එරන්දිගේ ආශාව තරමක් වැඩිවුණා. 
සනුකව මීට වසරකට පෙර ඔහුගේ නැන්දා කෙනෙකු විසින් අරන් හදාගන්නට ගත් අතර ඔහුගේ දරුවන් අතින් නිතරම ඔහු විහිළු තහළුවලට හා පහර කෑම්වලට ලක්වන බැවින් තවදුරටත් නැන්දාට ඔහුව නිවසේ තබාගැනීමට නොහැකි තත්ත්වයට පත් වී ඇත.

"එයාට ඕනි එයාව ආදරෙන් බලාගන්න කෙනෙක්. මැඩම්, මං දන්නවා ඔයාට ඒක කරන්න පුළුවන්"

"ඒත් සිතාරා, පිරිමි ළමයි හරිම දඟයි, මුරණ්ඩුයිනේ. ඔයා දන්නවනේ මම තුන්දෙනෙක්වම හැදුවා" එරන්දි කිව්වා.

"ඒත් මේ දරුවා එහෙම නෑ" සිතාරා පිළිතුරු දුන්නා. "එයා ගොඩක් smart boy කෙනෙක්. එයා වයසට වඩා ටිකක් පොඩියි. ඒ නිසා අනිත් පිරිමි ළමයිගෙන් කරදර වෙනවා. එයා ගොඩක් කැමතියි පොත් කියවන්න, නිශ්ශබ්දව සන්සුන්ව කරන වැඩ කරන්න"

එරන්දිට ආශාවක් ඇති වුණත් හරියටම විශ්වාසයක් තිබුණේ නෑ. එයාට ඇත්තටම ගැහැණු ළමයෙක් ව ඕනි වෙලා තිබුණේ. එයා භාග්‍යාට ගොඩක් කැමැත්තෙන් හිටියේ.

කොහොමවුණත් එරන්දි කැමති වුණා සනුකව ඊළඟ දවසේ එක්කන් එනවට, එතකොට ඒ දෙන්නට අඳුරගන්න පුළුවන්නේ. 

සනුකට හමුවුණ සියලුම ළමා සුබසාධක නිලධාරියන්ගෙන් ඔහුට දැනුණා වඩාත්ම කරුණාවන්තම, ඔහුව ගොඩක් වුවමනාවෙන් සලකන්නේ සිතාරා බව.

සිතාරා කියන්නේ තවම විශ්ව විද්‍යාලයෙන් පිටවුණු ගමන් සේවයට බැඳුණු තරුණ ගැහැණු දරුවෙක්. ඇය ඇගේ cases සියල්ල ගොඩක් වුවමනාවෙන් සලකනවා. ඒත් ඇත්තටම ඇය ගොඩක් බයෙන් හිටියේ ඇයට මේ දරුවන් බේරගන්න කාර්යය සාර්ථකව කරන්න පුළුවන් වෙයිද කියලා. ඒත් මේ වෙද්දී ඇය කොහොම හරි සනුක මුණගැහෙන්න එරන්දිව කැමති කරගත්තා.

සිතාරා දන්නවා එක පාරක් හම්බුණු ගමන් එරන්දි භාග්‍යාට කැමතිවුණා වගේම සනුකටත් කැමතිවෙන බව.